Little Mix

Little Mix je britská dievčenská hudobná skupina založená v roku 2011 počas ôsmej série britskej verzie The X Factor. Členky sú Jade Thirlwall, Perrie Edwards, Leigh-Anne Pinnock; bývalá členka Jesy Nelson odišla zo skupiny v decembri 2020. Boli prvou skupinou, ktorá vyhrala The X Factor. Po víťazstve podpísali nahrávaciu zmluvu s vydavateľstvom Simona Cowella Syco Music a ako singel víťaza vydali cover na pieseň „Cannonball“ od Damiena Ricea, ktorý po vydaní debutoval na vrchole UK SIngles Chart. Skupina je známa pre svoje silné vokály a krásne harmónie, ako aj pre svoje reprezentatívne piesne o posilnení a jednote žien.

Ako jedna z najúspešnejších skupín z The X Factor odvtedy získali ďalšie štyri britské singly číslo jedna: „Wings“ v roku 2012, „Black Magic“ v roku 2015, „Shout Out to My Ex“ v roku 2016 a „Sweet Melody“ v roku 2021. Každý z ich albumov, DNA (2012), Salute (2013), Get Weird (2015), Glory Days (2016), LM5 (2018) a Confetti (2020), dosiahol najvyššiu priečku v rebríčku UK Albums Chart, a to v prvej päťke. Päť z albumov sú certifikované ako platinové spoločnosťou BPI. Ich štvrtý album, Glory Days, sa stal najdlhšie vládnucim albumom číslo jeden od dievčenskej skupiny od debutového albumu Spice Girls o 20 rokov skôr a s najvyšším predajom albumu dievčenskej skupiny v prvom týždni v Spojenom kráľovstve od roku 1997. Little Mix predali 60 miliónov hudobných nahrávok po celom svete, čo z nich robí jednu z najpredávanejších dievčenských skupín všetkých čias.

Little Mix vyhrali ceny v kategórii Best British Single za „Shout Out to My Ex“ na Brit Awards 2017 a taktiež v kategórii Best British Video za „Woman Like Me“ na Brit Awards 2019. Počas svojej kariéry získali aj niekoľko ďalších ocenení vrátane šiestich cien MTV Europe Music Awards, dvoch cien Teen Choice Awards, piatich cien Global Awards a deväť Brit Award nominácií. Get Weird Tour bolo najpredávanejšie britské arénové turné roku 2016. Od marca 2021 má Little Mix vo Veľkej Británii päť platinovo certifikovaných albumov a dvadsaťšesť certifikovaných singlov. Little Mix sa taktiež objavili na zozname najvýznamnejších ľudí v Spojenom kráľovstve v roku 2017, Forbes' 30 Under 30 zozname v roku 2018 a na zozname Sunday Times Young Rich štyri roky po sebe, od roku 2017 do roku 2020.

 2011: Vznik a The X Factor 
V roku 2011 Edwards, Thirlwall, Pinnock a Nelson jednotlivo úspešne konkurzovali ako sólistky pre ôsmu sériu britskej verzie The X Factor, ale neuspeli pri prvej výzve „bootcampu“. Dostali však šancu pokračovať v súťaži, keď ich porotcovia rozdelili do dvoch samostatných kapiel počas fázy „skupinového bootcampu“ – Edwards, Nelson a ďalšie dve dievčatá v skupine Faux Pas, a Pinnock a Thirlwall s iným dievčaťom do skupiny Orion. Ani jednej skupine sa nepodarilo prejsť do ďalšej fázy. Neskôr sa porotkyňa Kelly Rowland rozhodla zavolať si dve dievčatá z každej skupiny naspäť, a vytvorili tak štvorčlennú skupinu Rythmix, ktorú poslali to ďalšej časti „Domy porotcov“.
vľavo|náhľad|Little Mix v roku 2012
Dostali sa do sekcie živých vystúpení a boli mentorované Tulisou Contostavlos. Počas ich prvej live show, ktorá sa konala 8. októbra 2011, vystúpili Rythmix s piesňou „Super Bass“ od americkej raperky Nicki Minaj. Ich vystúpenie bolo veľmi úspešné, dokonca aj porotca Gary Barlow ich vyhlásil za „najlepšiu dievčenskú skupinu, ktorá kedy bola v X-Factore“. 26. októbra 2011 skupina oznámila, že svoje meno mení po spore s Rythmix, rovnomennou detskou hudobnou charitou založenou v anglickom Brightone po tom, ako sa program pokúsil na meno zaregistrovať ochrannú známku. Hovorca spoločnosti The X Factor povedal: „Na žiadosť charitatívnej organizácie Rhythmix sa členky dievčenskej skupiny Rhythmix rozhodli zmeniť svoje meno. Toto rozhodnutie má podporu spoločností Syco a TalkbackTHAMES.“ Uviedlo sa, že sa skupina rozhodla vykonať zmenu bez toho, aby na to mala právnu požiadavku, aby sa predišlo akýmkoľvek ťažkostiam pre charitu. 28. októbra 2011 bolo oznámené, že nový názov skupiny bude „Little Mix“.

20. novembra 2011 sa Little Mix stali prvou dievčenskou skupinou v osemročnej histórii show, ktorá postúpila do siedmeho živého vystúpenia. Počas zostávajúceho priebehu súťaže obdržala skupina vo všeobecnosti pozitívnu spätnú väzbu. Počas semifinálovej fázy show predviedli Little Mix pieseň „You Keep Me Hangin' On" od americkej ženskej hudobnej skupiny The Supremes, ako aj hit „If I Were a Boy" od Beyoncé. Ich vystúpenie na „You Keep Me Hangin' On" dostalo zväčša negatívnu spätnú väzbu – porotca Louis Walsh uviedol, že „prišli o mojo" a Kelly Rowland povedala skupine, že už ich videla „lepšie vokálne vystupovať". Ich druhé večerné predstavenie na pieseň „If I Were a Boy", bolo porotcami všeobecne chválené. Walsh im povedal že majú „úžasný potenciál” a dokonca ich nazval „ďalšou veľkou dievčenskou kapelou”. Rowland im tiež povedala, že môžu byť „neuveriteľne dynamické” a „zmeniť svet” keď v sebe nájdu silu. Skupina po verejnom hlasovaní postúpila do finále spolu s Marcusom Collinsom a Ameliou Lily.  

Dňa 11. decembra bola skupina Little Mix vyhlásená za víťazov. Stali sa tak prvou skupinou, ktorá vyhrala britskú verziu show The X Factor, a druhou skupinou (z piatich) celosvetovo. Ich víťazným singlom bol cover piesne „Cannonball” od Damiena Ricea, ktorý bol na digitálne stiahnutie vydaný dňa 11. decembra 2011, a v CD forme 14. decembra 2011. The Xtra Factor: The Winner's Story (Príbeh víťazov) bol uvedený v televízii na britskom kanáli ITV2 17. decembra 2011. Ich debutový singel sa dostal na prvú priečku v UK Singles Chart o deň neskôr. 

 2012 – 2013: DNA a medzinárodný prelom 
Pred vydaním ich prvého albumu skupina urobila cover – acappela verziu skladby „End of Time“ od Beyoncé a nahrala ho na YouTube. Tento cover bol veľmi chválený, najmä pre ich vzájomnú harmóniu. Neskôr v auguste vydali ďalší cover skladby „We Are Young“ od Fun. ft. Janelle Monae, ktorý opäť získal pozitívny ohlas pre ich harmóniu.
náhľad|Little Mix na DNA Tour (2013)
6. júna sa v show Alan Carr: Chatty Man objavil útržok ich debutového singlu „Wings“ pred tým, ako bol v auguste vydaný. Little Mix prvýkrát s ich debutovým singelom „Wings“ vystupovali 1. júla na T4 on the Beach. Ich singel sa dostal na prvé miesto v UK Singles Chart. 31. augusta 2012 vyšla ich autobiografia s názvom Ready To Fly, vydaná Harper Collins. Druhý singel, „DNA“ bol vydaný v októbri 2012. V októbri tiež išli na promo-tour do Austrálie. Ich debutový album DNA bol vydaný 19. novembra 2012. Album dosiahol rovnako ako v UK, tak aj v Írsku, 3. miesto.

3. februára 2013 vydali tretí singel z albumu DNA „Change Your Life“, ktorý bol zaradený ako č. 12 na UK Singles Chart. V marci 2013 bolo oznámené, že „How Ya Doin?“ bude vydaný ako ich štvrtý a posledný singel z ich debutového albumu. 21. marca oznámila, že ich ďalší singel, „How Ya Doin?“, bude spoločne vydaný s víťazkou cien Grammy Missy Elliott.

 2013 – 2014: Salute 
náhľad|Little Mix na Salute Tour (2014)
V marci 2013 bolo oznámené, že pracujú na ich druhom albume. Chceli, aby v ich albumoch bolo počuť viac R&B. Nelson dodala: „Ja by som si priala, aby bolo viac tanečné. Niečo ako: 'Prídete do klubu a chcete na toto tancovať. Nie ten David Guetta zvuk, ale viac R&B – trochu ako spolupráca Eve a Gwen Stefani: Let Me Blow Ya Mind.“

23. septembra 2013, „Move“ bol prvýkrát predstavený na BBC Radio 1.

4. októbra skupina nahrala video na ich oficiálnu YouTube stránku, že ich druhý štúdiový album bude mať názov Salute a k predobjednávke bude k dispozícii 7. októbra. 7. októbra bol aj oficiálne vydaný ich prvý singel z nového albumu „Move“. Album bol vydaný 11. novembra 2013 v UK a v USA 4. februára 2014. Do tohto albumu sa zapojili viac písaním, než do svojho debutu. 21. novembra 2013 vydali ich druhý singel „Little Me“, pretože má špeciálnu správu a znamená pre ich veľa.

5. apríla 2014 bolo oznámené, že pieseň „Salute“ bude vydaná ako tretí singel. Oficiálny videoklip bol vydaný 2. mája 2014 a počas 24 hodín malo viac než 1 milión zhliadnutí.

 2015 - 2016: Get Weird 
Na Brit Awards v roku 2015 členky potvrdili, že ich album je hotový a opísali ho ako  "úplne nový zvuk", plánujúc jeho vydanie niekedy v priebehu roka 2015. Po napísaní viac ako 100 piesní na plánovaný album, v máji 2015 Little Mix vydali prvý singel  "Black Magic" zo svojho tretieho štúdiového albumu. Pieseň debutovala na 1. mieste britského singlového rebríčka a na vrchole ostala tri týždne, stávajúc sa tak prvou piesňou dievčenskej skupiny ktorej sa to podarilo od októbra 2007 (Sugababes "About You Now"). Pieseň dosiahla 3. miesto v Írsku, 4. miesto v Belgicku, 5. miesto v Izraeli, 8.miesto v Austrálii a 67. miesto v Spojených štátoch amerických, kde sa stala ich najúspešnejším singlom vôbec. Prvýkrát skupina s piesňou vystúpila v júni 2015 počas Capital Summertime Ball na štadióne Wembley spolu s niekoľkými ich predošlými skladbami. S "Black Magic" vystúpili tiež na Teen Choice Awards v auguste 2015, po tom ako získali cenu Breakout Artist (Vychádzajúci umelec). Odvtedy bola "Black Magic" certifikovaná zlatou platňou v USA za predaj 500 000 kusov, platinovou v Kanade za predaj 80 000 kusov a dvojitou platinovou v Austrálii aj Spojenom kráľovstve za predaj 140 000 a 1 200 000 kusov. Little Mix sa takisto podieľali na písaní singlu Britney Spears "Pretty Girls", ktorý bol tiež vydaný v máji 2015.

15. júla 2015 Little Mix oznámili na Twitteri, že ich tretí štúdiový album bude niesť názov Get Weird, a bude dostupný k pred-objednávke v Spojenom kráľovstve nasledujúci deň, a celosvetovo vydaný 6. novembra 2015. Skupina vystúpila na Gibraltar Music Festival 5. septembra 2015, výročnom hudobnom festivale, uskutočňujúcom sa na zámorskom teritóriu Veľkej Británie,Gibraltar. 

25. septembra skupina vydáva "Love Me Like You" ako druhý singel albumu. Oficiáne bol vydaný ako singel iba v Spojenom kráľovstve, Írsku, Austrálii a na Novom Zélande. Prvýkrát s ňou Little Mix vystupovali v šou X Factor Australia v októbri 2015, a potom v Royal Albert Hall a na Capital JIngle Bell Ball v decembri 2015. 

Get Weird debutoval na druhom mieste v britskom rebríčku albumov, stávajúc sa tak ich najvyššie umiestneným albumom v krajine. V USA sa album dostal na 13. miesto v rebríčku Billboard 200, a vďaka tomu sa Little Mix stali prvou a jedinou dievčenskou skupinou zo Spojeného kráľovstva, ktorej prvé tri albumy debutovali v top pätnástke Billboard 200. Album bol odvtedy certifikovaný dvojitou platinovou platňou v Spojenom kráľovstve, kde sa z neho predalo 600 000 kusov (august 2016), a stal sa ich dovtedy najpredávanejším albumom.

Skupina vystúpila s medley skladieb "Black Magic" a "Sax" s bývalou súťažiacou X Factor Fleur East počas finále X Factor 2015. 

5. decembra skupina oznámila na Twitteri, že "Secret Love Song" na ktorom spieva aj americký R&B spevák Jason Derulo, bude vydaný ako tretí singel z albumu.

24. februára skupina vystúpila s piesňou "Black Magic" na 2016 Brit Awards, kde bola zároveň nominovaná ako Najlepší britský singel a Najlepšie video britského umelca. 

13. marca 2016 sa Little Mix vydávajú na turné s názvom The Get Weird Tour za cieľom promovať album. Turné sa skladalo zo 60 koncertov naprieč Európou, Austráliou a Áziou. The Get Weird Tour predalo viac ako 300 tisíc lístkov len v Spojenom kráľovstve.

11. apríla 2016 skupina oznámila že štvrtým singlom z albumu sa stane skladba "Hair" a bude obsahovať novo nahrané hosťovské vokály reaggae pop umelca Sean Paula. Singel bol vydaný 15. apríla 2016 a dosiahol 11. priečku v britskom singlovom rebríčku. V Austrálii dosiahol dokonca 10. miesto a stal sa ich štvrtým singlom dosahujúcim top 10 v tejto krajine.

 Členky 

 Perrie Edwards 
Perrie Louise Edwards, narodená 10. júla 1993, je zo South Shields (Tyne and Wear). Narodila sa matke Debbie Duffyovej a otcovi Alexandrovi Edwardsovi, má staršieho brata Jonnieho a mladšiu sestru Caitlin. Jej prvý song v súťaži bol „You Oughta Know“ od Alanis Morissette. Bola zasnúbená so Zaynom Malikom (bývalý člen kapely One Direction), kvôli ktorému čelila kyberšikane. V auguste 2015 zasnúbenie Zayn zrušil. Podľa väčšiny ľudí a kritikov má najlepší hlas z Little Mix. Momentálne tvorí pár s futbalistom Alexom Oxlade-Chamberlainom. Perrie trpí tzv. anosmiou, čiže v podstate nemá čuch. Perrie dostala od svojich kamarátok konkrétne od Jesy, Jade a Leigh prezývku Pezz, priznala sa, že ani ona sama nevie, prečo jej ju dali a čím si ju zaslúžila. Fanúšikom sa táto prezývka zapáčila a doteraz ju používajú.

 Jesy Nelson 
Jessica Louise "Jesy" Nelson, narodená 14. júna 1991, je z Romfordu (Londýn). Jesy sa narodila slobodnej matke Janis a má troch súrodencov – sestru Jade a bratov Jonathana a Josepha. Predtým, ako sa pripojila k skupine, pracovala ako barmanka. Jej prvý song v súťaži bol „Bust Your Windows“ od Jazmine Sullivan. Pred vznikom Little Mix si prešla kyberšikanou a bojovala, aby prešla X-Factorom. Keď Jesy prišla prvýkrát do X-Factoru (ešte bez ostatných), na twitteri sa objavili hnusné správy o jej hmotnosti. „Bolo to ťažké, keď tam bolo toľko negatívnych komentárov“, povedala novinárom Jesy. „Ale mám teraz ostatných z LM a tí sú teraz ako moja rodina. Za každý zlý komentár sú tu stovky pekných komentárov“. Ostatní ju údajne nazvali Street Mix, pretože ona je proste „cool“. Na oficiálnych stránkach X-Factoru priznáva, že miluje Nandos's (rovnako ako Niall Horan) a moc rada sleduje The Jeremy Kyle Show. Rozišla sa so svojím priateľom Shanom (krátko pred LM) a povedala, že sa musí venovať hlavne kariére. V júli 2015 sa zasnúbila s Jakom Rochom z kapely Rixton. Momentálne chodí s Chrisom Hughesom.

V novembri 2020 publicista Little Mix uviedol, že si Jesy urobí dlhšiu prestávku od popovej skupiny zo „súkromných lekárskych dôvodov“. Dňa 14. decembra 2020 oznámila svoj odchod zo skupiny kvôli problémom s duševným zdravím.

 Leigh-Anne Pinnock 
Leigh-Anne Pinnock, narodená 4. októbra 1991, je z High Wycombe (Buckinghamshire). Má dve staršie sestry, Sarah a Sian-Louise. Jej rodičia sa rozviedli v roku 2009. Leigh-Anne predtým, ako našla úspech s dievčatami (pred vznikom skupiny), prerušila na rok štúdium a pracovala ako servírka v Pizza Hut. Jej prvá pieseň v súťaži bola „Only Girl (In the World)“ od Rihanny. Tvorí pár s Andrem Grayom.

 Jade Thirlwall 
Jade Amelia Thirlwall, narodená 26. decembra 1992, je z South Shields (Tyne and Wear). Narodila sa slobodnej matke Norme a žila so svojím bratom Karlom. Ako študentka sa vo svojom kraji zúčastnila na mnohých speváckych súťažiach. Je blízka priateľka s víťazom 6. série X-Factoru, Joe McElderrym, ktorý je tiež zo South Shields. Títo dvaja spolu predtým spievali. Thirlwall sa zúčastnila aj 5. série v roku 2008 a 7. série v roku 2010, ale bola vždy vylúčená. Od deviatich rokov chodila na hudobnú školu, ale bola odmietnutá z bootcampu v X-Factore, kvôli nedostatku dôvery. Ale, jej odhodlanie sa vyplatilo, keď sa vrátila do X-Factoru v roku 2011, hoci bola odmietnutá ako sólový spevák, dali ju dohromady s ostatnými členmi z Little Mix. „Bývala som „bifľoška“ školy a deti mi závideli, pretože som bola lepšia ako všetci ostatní. Smiali sa na mne, ale ja som tu a teraz“. Jade mala priateľa Bena, s ktorým chodila 2 roky, po dobu show, v rozhovore ale povedala: „Je to ťažké, a ja by som pochopila, keby to bolo príliš veľa pre neho, lebo toto a LM bude vždy na prvom mieste“. Často je priraďovaná ku štýle Cheryl Cole, ktorá je aj s Beyonce Knowles jej idol. V súčasnosti je single. 

 Diskografia 

 Štúdiové albumy 
 DNA (2012)
 Salute (2013)
 Get Weird (2015)
 Glory Days (2016)
 LM5 (2018)
Confetti (2020)

 Turné 
 The X Faktor Live Tour (2012)
 DNA Tour (2013)
 Demi Lovato - The Neon Lights Tour (2014)
The Salute Tour (2014)
Taylor Swift – The 1989 World Tour (2015)
 The Get Weird Tour (2016)
 Ariana Grande - Dangerous Woman Tour (2017)
 The Glory Days Tour (2017)
Summer Shout Out (2017)
 Summer Hits Tour 2018 (2018)
 LM5: The Tour (2019)

 Iné projekty 

 Zdroj 

Kategória:Britské hudobné skupiny
Kategória:Britské popové hudobné skupiny
Kategória:Dievčenské hudobné skupiny
Kategória:Hudobné skupiny z 2011